Paġna F'dan il-kuntest, il-Kapitolu 2 ta' dan ir-rapport jagħti evalwazzjoni globali tal-implementazzjoni tal-baġit tas-sena 2016 u l-Kapitolu 3 jeżamina iktar fid-dettall l-iżvilupp tal-intestaturi tal-baġit għal kull kapitolu tal-baġit tal-Qorti tal-Ġustizzja tal-Unjoni Ewropea (iktar 'il quddiem il-"Qorti tal-Ġustizzja" jew l-Istituzzjoni). Fl-aħħar nett, l-annessi jipprovdu, permezz ta' tabelli b'ċifri, informazzjoni ddettaljata, miġbura wkoll għal kull dipartiment, dwar l-istess implementazzjoni tal-baġit għas-sena 2016. Madankollu, iż-żieda fl-attività ġudizzjarja kif ukoll l-osservanza tal-ftehim interistituzzjonali dwar id-dixxiplina baġitarja, il-kooperazzjoni fil-qasam baġitarju u l-ġestjoni finanzjarja tajba, li jeżiġi tnaqqis fil-persunal ta' 5 % fuq il-perijodu 2013–2017, iħallu pressjoni qawwija fuq ċerti dipartimenti ta' sostenn, b'mod partikolari dawk lingwistiċi. Matul is-sena, kien neċessarju ċertu tisħiħ speċifiku fl-approprjazzjonijiet, spjegat fid-dettall f'dan ir-rapport, sabiex jiġu evitati ostakoli, b'mod partikolari fil-qasam tat-traduzzjoni, li jistgħu jdewmu l-ipproċessar tal-kawżi. Dan sar, minn naħa, sabiex ikopri l-bżonnijiet addizzjonali fil-qasam ta' traduzzjoni esterna u, min-naħa l-oħra, biex tiġi żgurata ż-żieda tal-kapaċità ta' ħżin informatiku tad-data u ż-żieda fis-saħħa tal-istazzjonijiet tax-xogħol, kif ukoll it-tisħiħ tas-sigurtà informatika u tal-istabbiltà ta' ċerti applikazzjonijiet ta' ġestjoni. Barra minn hekk, bil-għan li jitnaqqas l-oneru finanzjarju tal-pagamenti futuri li jikkonċernaw il-proġett tal-ħames estensjoni tal-binjiet tal-Qorti tal-Ġustizzja (it-Tielet Torri), twettaq trasferiment għall-finanzjament ta' ħlas bil-quddiem taħt kuntratt ta' kiri-xiri fil-qasam tal-proprjetà immobbli. Sussegwentement, baġit emendatorju fil-qasam tas-sigurtà, ippreżentat fil-livell interistituzzjonali mill-Kummissjoni Ewropea, ġie approvat mill-awtorità tal-baġit fi tmiem ix-xahar ta' Ottubru 2016, fejn il-parti intiża għall-Qorti tal-Ġustizzja tammonta għal EUR 1 800 000 li għandu jinqasam bejn 4 intestaturi tal-baġit. Id-dħul stmat tal-Qorti tal-Ġustizzja għas-sena 2016 kien jammonta għal EUR 51 505 000. Dħul mill-persuni marbuta mal-Istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju Għandu jiġi osservat li d-dħul minn drittijiet ikkonstatati taħt it-Titolu 4 (prinċipalment it-tnaqqis li sar mir-remunerazzjonijiet tal-Membri u tal-persunal fir-rigward tat-taxxa u tal-kontribuzzjonijiet soċjali) jammontaw għal 98 % tad-dħul kollu, filwaqt li d-dħul ta' Titoli oħra huwa inqas minn 2 %. Dħul mill-persuni marbuta mal-Istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju L-approprjazzjonijiet tan-nefqa mdaħħla inizjalment fil-baġit tal-Qorti tal-Ġustizzja għas-sena 2016 kienu jammontaw għal EUR 378 187 000. L-approprjazzjonijiet finali kienu jammontaw għal EUR 380 002 000, wara li twettqet kontabbiltà tal-baġit emendatorju 3/2016 dwar is-sigurtà, ta' ammont totali ta' EUR 1 800 000. Għandu jitfakkar li, waqt il-preparazzjoni tal-abbozz tal-baġit 2016 fil-bidu tas-sena 2015, kien ġie stmat li dawn it-12-il imħallef kienu jkunu kollha diġà daħlu fis-servizz fil-bidu tas-sena 2016. Barra minn hekk, wara x-xoljiment, fl-1 ta' Settembru 2016, tat-Tribunal għas-Servizz Pubbliku u t-trasferiment simultanju lill-Qorti Ġenerali tal-kompetenza li taqta' kawżi tas-servizz pubbliku tal-Unjoni Ewropea, inħatru ħames imħallfin ġodda fil-Qorti Ġenerali (il-ħatra taż-żewġ imħallfin l-oħra kienet għadha ma seħħitx fit-tmiem tal-2016), fil-kuntest tat-tieni fażi ta' tisħiħ ta' din il-qorti. Kif ser jiġi eżaminat f'iktar dettall fil-Kapitolu 3, kemm l-implementazzjoni tal-baġit tat-Titolu 1 kif ukoll dik tat-Titolu 2 fl-2016 kienet kunsiderevoli ħafna (rispettivament 98,1 % u 98,6 % meta mqabbla ma' 99 % u 99,4 % fl-2015). B'mod ġenerali, bħal fis-snin preċedenti, ġie osservat li madwar 75 % tal-approprjazzjonijiet użati mill-Qorti tal-Ġustizzja fl-2016 ġew iddedikati għan-nefqa li tirrigwarda l-Membri u l-persunal (nefqa tat-Titolu 1), bil-bqija kważi kollha tirrigwarda n-nefqa fuq infrastruttura (Titolu 2), b'mod partikolari fl-oqsma tal-proprjetà immobbli u tal-informatika. Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Konformement mal-Artikolu 21 tar-Regolament Finanzjarju, ċertu dħul jista' jiġi allokat bil-għan li tiġi ffinanzjata nefqa speċifika. Għalhekk, dan id-dħul allokat jirrappreżenta approprjazzjonijiet komplementari li jistgħu jintużaw mill-Istituzzjoni. Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra L-approprjazzjonijiet tad-dħul allokat ikkonstatat matul is-sena 2016 kienu jammontaw għal EUR 881 591, li minnhom iktar minn 80 % jikkorrispondu għad-dħul li ġej: mill-applikazzjoni ta' ftehim operattiv mal-Uffiċċju tal-Pubblikazzjonijiet (EUR 250 507); mir-rimbors ta' nefqa relatata mal-kiri tal-binjiet u mir-rimbors tan-nefqa mill-persunal bħat-telefonija jew it-trasport pubbliku (EUR 249 939); mill-bejgħ tal-enerġija elettrika prodotta mill-pannelli ta' ċelloli fotovoltajċi (EUR 125 406); mir-rimborsi ta' kumpanniji ta' assigurazzjonijiet (EUR 71 370). Parti (EUR 6 000 000, jew 45 % tal-ammont totali tat-trasferimenti mwettqa fl-2016), minn dawn it-trasferimenti ta' approprjazzjonijiet taw lok għal komunikazzjoni lill-awtorità tal-baġit konformement mad-dispożizzjonijiet tal-Artikoli 25(1), (2) u (3), u 27(3) u (4) tar-Regolament Finanzjarju. It-tisħiħ l-iktar importanti jikkorrispondi għat-trasferiment lejn l-Intestatura tal-baġit 2 0 0 1 "Kiri-Xiri", li jammonta għal EUR 2 500 000, intiż għall-finanzjament ta' ħlas bil-quddiem taħt kuntratt ta' kiri-xiri fil-qasam tal-proprjetà immobbli, bil-għan li jitnaqqas l-oneru finanzjarju tal-pagamenti futuri li jikkonċernaw il-proġett tal-5 estensjoni tal-binjiet tal-Qorti tal-Ġustizzja (it-Tielet Torri). Sussegwentement, fir-rigward tal-EUR 3 500 000 li fadal, it-tisħiħ sottomess lill-awtorità tal-baġit ppermetta li jiġu ffaċċjati bżonnijiet imprevisti fi ħdan it-Titolu 1 "Persuni marbuta mal-Istituzzjoni" (EUR 1 800 000 sabiex jissaħħu l-approprjazzjonijiet ta' traduzzjoni freelance u EUR 200 000 għall-Intestatura 1 6 5 4 "Ċentru polivalenti tat-tfal"), kif ukoll fi ħdan it-Titolu 2 "Proprjetà immobbli, għamara, tagħmir u spejjeż varji operattivi": minn naħa, EUR 1 300 000 sabiex tiżdied il-kapaċità ta' ħżin u s-saħħa tal-istazzjonijiet tax-xogħol tal-ġuristi lingwisti, għall-finanzjament ta' sensiela ta' azzjonijiet urġenti intiżi għat-tisħiħ tas-sigurtà informatika u l-istabbiltà tal-applikazzjoni prinċipali ta' ġestjoni tad-Direttorat Ġenerali tat-Traduzzjoni u, min-naħa l-oħra, EUR 200 000 sabiex tiġi żġurata s-sostituzzjoni ta' magni tad-dipartiment tal-istampar, kif ukoll għall-finanzjament tas-sehem 2016 tal-ispejjeż tal-loġistika u tal-konservazzjoni tal-arkivji storiċi tal-Qorti tal-Ġustizzja miżmuma mill-Istitut Universitarju Ewropew ta' Firenze. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jirrigwardaw il-persuni marbuta mal-istituzzjoni Intużaw EUR 30 329 098 mill-approprjazzjonijiet definittivi ta' dan il-kapitolu, li kienu jammontaw għal EUR 32 899 500, jiġifieri rata ta' implementazzjoni ta' 92,2 % fl-2016 (98,7 % fl-2015). Għandu jiġi indikat li bilanċ baġitarju pożittiv sinjifikattiv seta jiġi lliberat fuq dan il-kapitolu, b'mod partikolari: minħabba l-fatt li n-numru ta' Membri li l-mandat tagħhom ma ġiex imġedded kien inqas minn dak previst waqt il-preparazzjoni tal-baġit 2016 (tluq ta' 6 fil-Qorti Ġenerali fl-2016 meta mqabbel ma' tluq previst ta' 9, u l-ebda tluq mill-Qorti tal-Ġustizzja fl-2016 meta mqabbel ma' tluq previst ta' 2); minħabba l-impatt fuq l-Intestatura 1 0 2 "Allowances Tranżitorji", u tul 12-il xahar fl-2016, tat-tluq ta' 4 mill-Qorti tal-Ġustizzja f'Ottubru 2015 meta mqabbel mat-tluq inizjalment previst ta' 6; u minħabba l-fatt li d-deċiżjonijiet ta' ħatra tal-imħallfin addizzjonali fil-Qorti Ġenerali li kellhom jidħlu fis-servizz fil-kuntest tal-ewwel u tat-tieni stadji tar-riforma tal-qorti ttieħdu b'mod gradwali ħafna matul is-sena 2016 jew għad ma kinux ittieħdu fil-31 ta' Diċembru 2016, kif spjegat iktar 'il fuq fil-punt 2.2.1. Parti minn dan il-bilanċ pożittiv, madwar EUR 640 000, serva għat-tisħiħ tal-approprjazzjonijiet tal-Artikolu 2 1 0 "Tagħmir, spejjeż għall-operat u servizzi relatati mal-informatika u mat-telekomunikazzjoni" sabiex tiżdied il-kapaċità ta' ħżin u s-saħħa tal-istazzjonijiet tax-xogħol tal-ġuristi lingwisti u sabiex jiġu ffinanzjati sensiela ta' azzjonijiet urġenti intiżi għat-tisħiħ tas-sigurtà informatika u l-istabbiltà tal-applikazzjoni prinċipali ta' ġestjoni tad-Direttorat Ġenerali tat-Traduzzjoni. Sussegwemtement, parti minn dan il-bilanċ pożittiv serva wkoll għat-tisħiħ tal-approprjazzjonijiet tal-Intestatura 1 6 5 4 "Ċentru polivalenti tat-tfal" tal-Kapitolu 1 6, wara ż-żieda tas-sehem li għandu jiġi ffinanzjat mill-Qorti tal-Ġustizzja għall-ispejjeż tal-faċilitajiet privati fejn jieħdu ħsieb it-tfal meta mqabbla mal-previżjonijiet inizjali tal-istituzzjoni li tamministra, kif ukoll wara l-ftehim tal-Istituzzjoni tagħna mal-Uffiċċju tal-Amministrazzjoni u l-Ħlas tal-Intitolamenti Individwali (PMO) għall-ġestjoni ta' ċerti fajls li jirrigwardaw il-persunal tal-Qorti tal-Ġustizzja. Parti oħra minn dan il-bilanċ pożittiv (EUR 450 000) serva għall-finanzjament ta' żewġ arretrati ta' remunerazzjonijiet imħallsa lill-Membri tal-Istituzzjoni: minn naħa, wara l-aġġustament tar-remunerazzjonijiet bi +2,4 % mill-1 ta' Lulju 2015 (meta mqabbel ma' +1,2 % previst waqt l-elaborazzjoni tal-baġit 2016) b'impatt ta' 12-il xahar fil-baġit 2016 u, min-naħa l-oħra, wara l-aġġustament bi +3,3 %, mill-1 ta' Lulju 2016 (meta mqabbel ma' +1,8 % previst waqt l-elaborazzjoni tal-baġit 2016) b'impatt ta' 6 xhur fil-baġit 2016. Intużaw EUR 225 901 709 mill-approprjazzjonijiet definittivi ta' dan il-kapitolu, li kienu jammontaw għal EUR 227 857 500, jiġifieri rata ta' implementazzjoni għolja ħafna ta' 99 %, l-istess bħal fl-2015. B'mod ġenerali, għandu jiġi nnotat li l-Kapitolu 1 2 jirrappreżenta l-ikbar volum ta' approprjazzjonijiet tal-baġit tal-Qorti tal-Ġustizzja (madwar 60 % tal-baġit totali). Barra minn hekk, il-bilanċ baġitarju pożittiv ikkonstatat matul is-sena 2016 jibqa' effettivament żgħir jekk wieħed jieħu inkunsiderazzjoni kemm l-ammont totali ta' dawn l-approprjazzjonijiet, kif ukoll id-diffikultajiet li bihom isiru previżjonijiet baġitarji madwar 12-il xahar qabel bl-użu ta' bosta parametri ta' previżjoni li inevitabbilment huma ta' natura estimatorja (rata ta' żieda tar-remunerazzjonijiet, ritmu ta' reklutaġġ jew ta' rotazzjoni, rata ta' allowance ta' somma f'daqqa, eċċ.). Setgħu jiġu lliberati bilanċi pożittivi fuq dan il-kapitolu minħabba n-numru ikbar milli previst ta' Membri li l-mandat tagħhom iġġedded (ara l-punt preċedenti), bil-konsegwenza li kien hemm tiġdid minimu tal-persunal tal-uffiċċji tal-Membri (référendaires u assistenti impjegati b'mod temporanju) u għaldaqstant kien hemm ekonomiji baġitarji fir-rigward ta' allowances tal-installazzjoni (għall-persunal għadu jasal) u ta' installazzjoni mill-ġdid (għall-persunal li temm l-impjieg tiegħu), u minħabba wkoll il-fatt li d-deċiżjonijiet ta' ħatra tal-imħallfin addizzjonali fil-Qorti tal-Ġustizzja li kellhom jidħlu fis-servizz fil-kuntest tal-ewwel u tat-tieni stadji tar-riforma tal-qorti ttieħdu b'mod gradwali ħafna matul is-sena 2016 jew għad ma kinux ittieħdu fil-31 ta' Diċembru 2016, kif spjegat iktar 'il fuq fil-punt 2.2.1. Parti oħra minn dan il-bilanċ pożittiv (EUR 3 400 000) serva għall-finanzjament ta' żewġ arretrati ta' remunerazzjonijiet imħallsa lill-persunal tal-Istituzzjoni: minn naħa, wara l-aġġustament tar-remunerazzjonijiet bi +2,4 % mill-1 ta' Lulju 2015 (meta mqabbel ma' +1,2 % previst waqt l-elaborazzjoni tal-baġit 2016) b'impatt ta' 12-il xahar fil-baġit 2016 u, min-naħa l-oħra, wara l-aġġustament bi +3,3 %, mill-1 ta' Lulju 2016 (meta mqabbel ma' +1,8 % previst waqt l-elaborazzjoni tal-baġit 2016) b'impatt ta' 6 xhur fil-baġit 2016. Parti oħra minn dan il-bilanċ baġitarju pożittiv (EUR 1 800 000) intuża għat-tisħiħ tal-Intestatura 1 4 0 6 "Servizzi esterni fil-qasam lingwistiku", minħabba l-ħtieġa ta' żieda fl-użu tas-servizzi ta' tradutturi freelance meta mqabbel mal-previżjonijiet inizjali mwettqa fi Frar 2015. Dan il-bilanċ baġitarju pożittiv, li jammonta għal EUR 900 000, serva wkoll għat-tisħiħ tal-approprjazzjonijiet tal-Artikolu 2 1 0 "Tagħmir, spejjeż għall-operat u servizzi relatati mal-informatika u mat-telekomunikazzjoni" tal-Kapitolu 2 1, sabiex jiġu ffinanzjati sensiela ta' azzjonijiet urġenti intiżi għat-tisħiħ, minn naħa, tas-sigurtà informatika u, min-naħa l-oħra, l-istabbiltà tal-applikazzjoni prinċipali ta' ġestjoni tad-Direttorat Ġenerali tat-Traduzzjoni (ara l-punt 2.2.4). Barra minn hekk, fir-rigward tal-aħħar parti (EUR 2 500 000), dan il-bilanċ pożittiv intuża għall-operazzjoni ta' trasferiment ta' ġabra ta' fondi ta' tmiem is-sena 2016 (ara l-punt 2.2.4). Huwa importanti li jiġi enfasizzat li r-rata ta' okkupazzjoni tal-impjiegi għadha għolja ħafna bi 98 % fil-Qorti tal-Ġustizzja, ir-rata ta' pożizzjonijiet vakanti hija ta' medja ta' madwar 2 %, ċifra li tikkorrispondi għar-rotazzjoni normali tal-persunal. Dawn ir-riżultati tajbin huma l-frott ta' politika ta' reklutaġġ attiva ħafna min-naħa tad-dipartimenti kollha tal-Qorti tal-Ġustizzja, li tippermetti li jiġi mminimizzat kemm jista' jkun possibbilment in-numru ta' pożizzjonijiet vakanti, minkejja restrizzjonijiet marbuta mar-rotazzjoni inevitabbli u normali tal-persunal kif ukoll tal-ikbar diffikultajiet ta' reklutaġġ tal-persunal fil-Lussemburgu minħabba l-livell elevat tal-għoli tal-ħajja. Ir-rata żgħira ta' impjiegi vakanti hija wkoll indikatur tajjeb ħafna tal-piż tax-xogħol kbir fuq id-dipartimenti tal-Qorti tal-Ġustizzja, fid-dawl tal-iżvilupp tal-attività ġudizzjarja f'dawn l-aħħar snin. Fl-aħħar nett, il-Qorti tal-Ġustizzja dejjem tagħmel użu mill-analiżi tad-differenzi ta' implementazzjoni kkonstatati fuq l-approprjazzjonijiet tal-Kapitolu 1 2 sabiex tkompli tirfina l-metodoloġija tagħha fil-qasam tal-previżjoni tar-remunerazzjonijiet u tal-pensjonijiet u sabiex b'hekk tagħmel li tista' sabiex kemm jista' jkun ittejjeb il-prestazzjonijiet tagħha fil-qasam tal-implementazzjoni tal-approprjazzjonijiet. Intużaw EUR 20 649 296 mill-approprjazzjonijiet definittivi ta' dan il-kapitolu, li kienu jammontaw għal EUR 21 190 000, jiġifieri rata ta' implementazzjoni ta' 97,45 % (99,8 % fl-2015). L-approprjazzjonijiet definittivi tal-Kapitolu 1 4 jirrigwardaw prinċipalment żewġ partiti tal-baġit. Madwar terz mill-approprjazzjonijiet ta' dan il-kapitolu huma intiżi għall-Partita 1 4 0 0 "Membri oħra tal-persunal". Ir-rata ta' implementazzjoni tal-approprjazzjonijiet definittivi tal-Partita 1 4 0 0 hija ta' 96,4 % (meta mqabbla ma' rata viċina għal 100 % fl-2015), li ppermettiet li jsiru ekonomiji fl-approprjazzjonijiet fl-2016. Għandu jiġi indikat l-impatt baġitarju (EUR 92 000) ta' żewġ arretrati ta' remunerazzjonijiet imħallsa lill-membri tal-persunal bil-kuntratt: minn naħa, wara l-aġġustament tar-remunerazzjonijiet bi +2,4 % mill-1 ta' Lulju 2015 (meta mqabbel ma' +1,2 % previst waqt l-elaborazzjoni tal-baġit 2016) b'impatt ta' 12-il xahar fil-baġit 2016 u, min-naħa l-oħra, wara l-aġġustament bi +3,3 %, mill-1 ta' Lulju 2016 (meta mqabbel ma' +1,8 % previst waqt l-elaborazzjoni tal-baġit 2016) b'impatt ta' 6 xhur fil-baġit 2016. Madwar żewġ terzi tal-approprjazzjonijiet kollha ta' dan il-kapitolu huma intiżi għall-Partita 1 4 0 6 "Servizzi esterni fil-qasam lingwistiku", sabiex jiġu koperti s-servizzi tal-interpreti u tat-tradutturi freelance. Ir-rata ta' implementazzjoni tal-approprjazzjonijiet definittivi tal-Partita 1 4 0 6 hija ta' 98,15 % fl-2016 (100 % fl-2015). B'mod ġenerali, huwa importanti li jitfakkar li, kemm fil-qasam tat-traduzzjoni kif ukoll tal-interpretazzjoni, l-użu ta' persunal estern (freelance) huwa aġġustament varjabbli indispensabbli sabiex jittaffew il-problemi marbuta mat-tnaqqis fil-persunal imġarrba mill-2013 f'kuntest ta' tkabbir fil-volum tax-xogħol. Barra minn hekk, l-amplifikazzjoni tal-miżuri meħuda mill-qrati sabiex jitnaqqsu l-volumi ta' paġni ta' traduzzjoni jew jillimitaw in-numru ta' seduti tipproduċi effett immedjat fuq l-użu ta' approprjazzjonijiet intiżi għat-tradutturi u għall-interpreti freelance. Għall-kuntrarju, mingħajr ma jkun hemm bdil fin-numru tal-persunal taħt ir-Regolamenti tal-Persunal jew saħansitra b'ammont inqas (minħabba tnaqqis fin-numru tal-persunal li diġà seħħ bejn l-2013 u fl-2016), kwalunkwe żieda fil-piż tax-xogħol jikkawża użu iktar intensiv tal-approprjazzjonijiet tal-kollaboraturi freelance għall-konformità mal-obbligi tal-multilingwiżmu sabiex issir komunikazzjoni mal-partijiet fil-lingwa tal-kawża u tiġi żgurata l-pubblikazzjoni tal-ġurisprudenza f'kull Stat Membru. Fir-rigward tal-qasam tat-traduzzjoni, il-volum ta' paġni għat-traduzzjoni ammonta għal 1 118 352 paġna fl-2016 u dan kien ilaħħaq mal- 1 555 000 paġna li kieku ma kienx għall-ħafna miżuri adottati mil-qrati li wasslu għal ekonomiji fit-traduzzjoni, bħal, fost oħrajn, il-pubblikazzjoni selettiva tal-ġurisprudenza, it-tfassil ta' sunti tad-domandi preliminari, it-tnaqqis fit-tul medju tal-konklużjonijiet, il-pubblikazzjoni b'estratti ta' ċerti deċiżjonjiet partikolarment twal, kif ukoll it-tneħħija tal-lista kronoloġika u tematika tal-Ġabra l-antika stampata. In-numru ta' paġni għat-traduzzjoni żdied b'+0,3 % meta mqabbel ma' dak tal-2015, fejn għandu jitfakkar li dan l-ammont kien żdied b'madwar +1,4 % meta mqabbel mal-livell tal-2014. Barra minn hekk, u fil-kuntest ta' tnaqqis tal-impjiegi, żieda fl-użu tat-tradutturi freelance kienet neċessarja, fejn għalhekk kien hemm tisħiħ fl-approprjazzjonijiet ta' EUR 1 800 000 provenjenti mill-Kapitolu 1 2. Fir-rigward tal-qasam tal-interpretazzjoni, il-miżuri adottati sabiex jitnaqqas in-numru ta' seduti u laqgħat oħra b'interpretazzjoni taw il-frott tagħhom (fejn in-numru tagħhom niżel minn 628 fl-2015 għal 602 fl-2016, jew – 4,14 %), bit-tnaqqis fl-istess ħin tan-numru ta' ġranet tal-kuntratt tal-interpreti awżiljari tal-konferenzi (AIC) minn 1 661 ġurnata AIC fl-2015 għal 1 598 ġurnata fl-2016, jew – 3,8 %. Intużaw EUR 5 989 076 mill-approprjazzjonijiet definittivi ta' dan il-kapitolu, li kienu jammontaw għal EUR 6 336 500, jiġifieri rata ta' implementazzjoni ta' 94,52 % (96,6 % fl-2015). Żewġ partiti ta' dan il-kapitolu jirrappreżentaw 81,5 % tal-approprjazzjonijiet definittivi. Dan jirrigwarda l-Partita 1 6 1 2 "Żvilupp professjonali", li r-rata ta' implementazzjoni tagħha tammonta għal 91 % (meta mqabbla ma' 96 % fl-2015) u l-Partita 1 6 5 4 "Ċentru polivalenti tat-tfal", li r-rata ta' implementazzjoni tagħha hija ta' 100 % fl-2016, bħal dik tal-2015. Għandu jiġi indikat li l-Intestatura 1 6 5 4 "Ċentru polivalenti tat-tfal" kellha tiġi msaħħa (b'EUR 215 000, provenjenti mill-Kapitolu 1 0) minħabba, minn naħa, iż-żieda tas-sehem li għandu jiġi ffinanzjat mill-Qorti tal-Ġustizzja għall-ispejjeż tal-faċilitajiet privati fejn jieħdu ħsieb it-tfal meta mqabbla mal-previżjonijiet inizjali tal-istituzzjoni li tamministra u, min-naħa l-oħra, minħabba n-neċessità li jiġi ffinanzjat il-ftehim tal-Istituzzjoni tagħna mal-Uffiċċju tal-Amministrazzjoni u l-Ħlas tal-Intitolamenti Individwali (PMO) għall-ġestjoni ta' ċerti fajls li jirrigwardaw il-persunal tal-Qorti tal-Ġustizzja. Proprjetà immobbli u spejjeż relatati Informatika, tagħmir u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjar, produzzjoni u pubblikazzjoni Intużaw EUR 64 742 188 mill-approprjazzjonijiet definittivi ta' dan il-kapitolu, li kienu jammontaw għal EUR 65 223 000, jiġifieri rata ta' implementazzjoni għolja ħafna ta' 99,3 %, l-istess bħal fl-2015. Dawn l-approprjazzjonijiet huma intiżi li jiffinanzjaw in-nefqa ta' kiri, xiri u ħidma tal-binjiet differenti okkupati mill-Qorti tal-Ġustizzja. B'mod iktar ġenerali, il-politika immobiljari tal-Istituzzjoni għandha żewġ għanijiet prinċipali: l-ewwel nett, il-Qorti tal-Ġustizzja għandha l-intenzjoni tiġbor id-dipartimenti kollha tagħha f'sit wieħed, sabiex ittejjeb il-ħidma tagħha; Informazzjoni iktar fid-dettall dwar il-politika immobiljari tal-Istituzzjoni u s-sitwazzjoni tal-proġetti li qed jitwettqu huma pprovduti lill-awtorità tal-baġit f'rapport speċifiku mibgħut lilu sa mhux iktar tard mill-1 ta' Ġunju ta' kull sena. L-approprjazzjonijiet definittivi tal-artikoli 2 0 0 "Proprjetà immobbli" u 2 0 2 "Spejjeż relatati mal-proprjetà immobbli", jirrappreżentaw rispettivament 73 % (EUR 47 591 000) u 27 % (EUR 17 632 000) tat-total tal-approprjazzjonijiet ta' dan il-kapitolu. L-approprjazzjonijiet tal-Artikolu 2 0 0 "Proprjetà immobbli" prinċipalment jiffinanzjaw in-nefqa ta' kirjiet u ta' kiri-xiri. In-nefqa tal-Partita 2 0 0 0 "Kirjiet" fl-2016 ammontat għal EUR 4 200 000. Għandu jitfakkar li, fit-tmiem tas-sena 2015, ammont ta' EUR 4 700 000 kien ġie ttrasferit lejn din l-intestatura tal-baġit sabiex l-approprjazzjonijiet tas-sena 2015 jintużaw għall-ħlas ta' parti mill-kera dovuta fl-2016 għall-binjiet okkupati mill-Qorti tal-Ġustizzja, bil-għan, bħalma ġie propost mill-Kummissjoni lill-istituzzjonijiet l-oħra, li tinħoloq marġni ta' manuvra ekwivalenti fi ħdan il-baġit 2016 biex tiġi ffinanzjata n-nefqa taħt it-Titolu 1 li fir-rigward tagħha ma sarux previżjonijiet baġitarji suffiċjenti fl-2016 (rata ta' aġġustament tar-remunerazzjonijiet fit-tmiem tal-2015 ogħla mill-previżjoni inizjali tal-Kummissjoni). Bħalma diġà ġie spjegat fil-punti 3.1.1 u 3.1.2, il-wasla gradwali tal-ewwel 12-il Imħallef addizzjonali fil-Qorti Ġenerali kif ukoll in-nuqqas ta' ħatra fit-tmiem tas-sena 2016 ta' 3 Imħallfin addizzjonali f'din l-istess qorti (mid-19 previsti għas-sena 2016 kollha) kien ifisser li fl-2016 ma kienx neċessarju li jsir trasferiment ta' approprjazzjonijiet bejn l-Intestatura 2 0 0 0 u l-Kapitoli 1 0 u 1 2 tal-baġit tal-Istituzzjoni. Il-bilanċ pożittiv ta' kważi EUR 4 200 000 li għalhekk ġie lliberat fuq din l-intestatura tal-baġit 2 0 0 0 "Kirjiet", ġie ttrasferit lejn l-intentatura 2 0 0 1 "Kiri-xiri", fil-kuntest ta' operazzjoni ta' trasferiment ta' ġabra ta' fondi ta' tmiem is-sena 2016. Min-naħa l-oħra, ammont ta' EUR 1 400 000 ġie ttrasferit lejn l-Intestatura 2 0 0 7 "Tagħmir tal-bini", fil-kuntest tat-tisħiħ tal-miżuri ta' sigurtà tal-binjiet okkupati mill-Qorti tal-Ġustizzja. Fir-rigward tan-nefqa definittiva tal-Partita 2 0 0 1 "Kiri-Xiri", din ammontat għal EUR 39 100 000 u tikkorrispondi prinċipalment għall-pagamenti dovuti konformement maż-żewġ kuntratti konklużi mal-awtoritajiet Lussemburgiżi għax-xiri, għar-rinnovament u għall-kostruzzjoni tad-diversi binjiet tas-sede prinċipali tal-Qorti tal-Ġustizzja (minn naħa, il-Palazz irrinnovat u estiż li tlesta fi tmiem l-2008, u min-naħa l-oħra, il-binjiet Annessi rrinnovati). Saru ekonomiji fl-approprjazzjonijiet f'din il-partita minħabba l-porzjonijiet minimi ta' finanzjament ikkonsolidati fi tmiem Diċembru 2016, kif ukoll ir-rata ta' interessi ferm inqas għolja milli prevista meta saru l-previżjonijiet tal-baġit 2016, neċessarjament prudenti, fil-bidu tal-2015. Dawn l-ekonomiji fl-approprjazzjonijiet, flimkien mal-bilanċ baġitarju pożittiv provenjenti mill-Kapitolu 1 2 (EUR 2 500 000) kif ukoll provenjenti mill-Partita 2 0 0 0 (EUR 4 200 000) ippermettew li jsir ħlas bil-quddiem ta' EUR 7 500 000 fit-tmiem tas-sena 2016, taħt il-kuntratt ta' kiri-xiri għall-proġett tat-3 Torri, bil-għan li jitnaqqas l-oneru finanzjarju tal-pagamenti futuri. Fir-rigward tal-intestaturi l-oħra tal-baġit tal-Artikolu 2 0 0, in-nefqa tal-Intestatura 2 0 0 7 "Tagħmir tal-bini" ammontat fl-2016 għal EUR 2 800 000. Fil-kuntest tat-tisħiħ tal-miżuri ta' sigurtà wara l-attentati terroristiċi li seħħew fl-Ewropa fl-2015 u fl-2016, ammont addizzjonali ta' EUR 655 000 meta mqabbel mal-ammont tal-baġit inizjali fl-2016, ingħata mill-awtorità tal-baġit għal din l-intestatura, wara l-approvazzjoni tal-baġit emendatorju 3/2016, ippreżentat mill-Kummissjoni Ewropea fil-livell interistituzzjonali. Sussegwentement, żewġ trasferimenti saħħew l-approprjazzjonijiet tal-Intestatura 2 0 0 7 sabiex fl-2016 jitwettqu xogħlijiet inizjalment previsti għall-2017 (trasferiment wieħed li jammonta għal EUR 1 400 000 provenjenti mill-intestatura 2 0 0 0 u t-tieni trasferiment li jammonta għal EUR 400 000 provenjenti mill-intestatura 2 0 0 8). In-nefqa tal-Intestatura 2 0 0 8 "Studji u assistenza teknika relatata mal-proġetti tal-proprjetà immobbli" ammontat fl-2016 għal EUR 1 300 000. F'dan l-istess kuntest ta' tisħiħ tas-sigurtà tal-binjiet, ammont addizzjonali ta' approprjazzjonijiet ta' EUR 500 000, meta mqabbel mal-ammont tal-baġit inizjali tas-sena 2016, ingħata mill-awtorità tal-baġit (baġit emendatorju 3/2016). Madankollu, minħabba l-bżonnijiet iktar importanti li rriżultaw fil-livell tat-tagħmir tal-bini, ammont ta' EUR 400 000 kellu jiġi ttrasferit lejn l-intestatura tal-baġit 2 0 0 7 "Tagħmir tal-bini". Fir-rigward tan-nefqa fuq l-Artikolu 2 0 2 "Spejjeż relatati mal-proprjetà immobbli", dawn ammontaw għal EUR 17 300 000 u jikkorrispondu kważi għan-nefqa kollha ta' tindif/manutenzjoni, ta' konsum ta' enerġija u ta' sigurtà/sorveljanza li hija neċessarja għat-tmexxija tajba tal-proprjetà immobbli tal-Qorti tal-Ġustizzja. Ir-rata ta' implementazzjoni kkonstatata għal dan l-artikolu fl-2016 hija ta' 98,4 % (98 % fl-2015). Qabel kollox, fir-rigward tal-Partita 2 0 2 2 "Tindif u manutenzjoni", jista' jiġi indikat tnaqqis żgħir fin-nefqa ta' madwar EUR 100 000 meta mqabbla mal-2015. Sussegwentement, il-Partita 2 0 2 4 "Konsum ta' enerġija" tindika żieda fin-nefqa ta' +2,9 % (EUR 2 140 661 fl-2016 meta mqabbla ma' EUR 2 079 837 fl-2015). Minkejja din iż-żieda, il-bilanċ pożittiv ta' approprjazzjonijiet illiberati fuq din il-partita, meta mqabbel mal-previżjonijiet ippreparati fil-bidu tas-sena 2015, ippermetta li ssir kontribuzzjoni, li tammonta għal EUR 200 000, għat-tisħiħ tal-approprjazzjonijiet għan-nefqa marbuta mas-sigurtà msemmija iktar 'il fuq. Fir-rigward tal-Artikolu 2 0 2, għandha wkoll tiġi indikata ż-żieda fin-nefqa tal-Partita 2 0 2 6 "Sigurtà u sorveljanza" meta mqabbla mal-2015 (EUR 7 196 463 fl-2016 meta mqabbel ma' EUR 6 409 000 fl-2015, jew +12,3 %) dovuta għat-tisħiħ tal-miżuri ta' sigurtà għall-protezzjoni tal-persuni kif ukoll tal-binjiet okkupati mill-Qorti tal-Ġustizzja. Sussegwentement, fil-kuntest tal-baġit emendatorju 3/2016, ingħata, mill-awtorità tal-baġit, ammont addizzjonali ta' EUR 500 000 meta mqabbel mal-ammont inizjali tas-sena 2016. Fl-aħħar nett, twettaq trasferiment ta' EUR 200 000 provenjenti mill-Intestatura 2 0 2 4 għall-finanzjament tat-tisħiħ tal-miżuri ta' sigurtà. Intużaw EUR 21 519 394 mill-approprjazzjonijiet definittivi ta' dan il-kapitolu, li kienu jammontaw għal EUR 21 867 000, jiġifieri rata ta' implementazzjoni relattivament għolja ta' 98,4 %, minkejja li din hija ftit inqas minn dik ta' kważi 100 %, ikkonstatata fl-2015. L-approprjazzjonijiet tal-Kapitolu 2 1 huma intiżi fil-parti l-kbira (85,9 %) għan-nefqa marbuta mal-informatika (Artikolu 2 1 0), filwaqt li l-bilanċ intuża għan-nefqa fl-għamara (Artikolu 2 1 2), materjal u installazzjonijiet tekniċi (Artikolu 2 1 4), kif ukoll għall-materjal ta' trasport (Artikolu 2 1 6). F'dak li jirrigwarda l-Artikolu 2 1 0 "Tagħmir, spejjeż għall-operat u servizzi relatati mal-informatika u mat-telekomunikazzjoni", għandu jiġi enfasizzat kemm dan l-infiq huwa kruċjali għall-ħidma tajba tal-attivitajiet kollha tal-Qorti tal-Ġustizzja, fuq kollox l-attività ġudizzjarja fl-ewwel lok, iżda wkoll l-attivitajiet lingwistiċi u amministrattivi. Fl-istess waqt tat-tkomplija tal-iżviluppi sinjifikattivi marbuta mad-diġitalizzazzjoni tal-flussi ta' dokumenti (inklużi t-titjib kostanti tal-applikazzjoni e-Curia u tal-pubblikazzjoni tal-Ġabra fil-forma elettronika), l-iżvilupp jew it-titjib ta' applikazzjonijiet relatati mal-attivitajiet differenti tal-Qorti tal-Ġustizzja komplew isaħħu l-effikaċja u l-produttività tal-qrati u tad-dipartimenti ta' sostenn. F'dan il-kuntest, żewġ trasferimenti ta' approprjazzjonijiet saħħew l-approprjazzjonijiet informatiċi oriġinarjament previsti fl-Artikolu 2 1 0 (EUR 17 473 000) sabiex ilaħħqu ma' ċerti investimenti komplementari matul is-sena tal-baġit. L-ewwel trasferiment ta' EUR 425 000, mill-Partita 1 0 0 0, serva għall-aċċellerazzjoni taż-żieda fil-kapaċità ta' ħżin u tas-saħħa tal-istazzjonijiet tax-xogħol, fil-kuntest tal-provvista għall-ġuristi lingwisti tal-għodda ta' traduzzjoni, iktar effiċjenti, SDL Trados Studio, żviluppat u użat fuq bażi interistituzzjonali. It-tieni trasferiment ta' EUR 878 000, provenjenti mill-Partita 1 2 0 0, ippermetta li jiġu ffinanzjati sensiela ta' azzjonijiet urġenti intiżi għat-tisħiħ tas-sigurtà informatika, kif ukoll għat-tisħiħ tal-istabbiltà tal-applikazzjoni prinċipali ta' ġestjoni tad-Direttorat Ġenerali tat-Traduzzjoni. F'dak li jirrigwarda t-tliet artikoli l-oħra tal-Kapitolu 2 1, ir-rata ta' implementazzjoni tagħhom żviluppat kif ġej fl-2016 meta mqabbel mal-2015: 89 % meta mqabbla ma' 98,2 % għall-Artikolu 2 1 2 "Għamara", 80,1 % meta mqabbla ma' 96,1 % għall-Artikolu 2 1 4 "Materjal u installazzjonijiet tekniċi" u 92,7 % meta mqabbla ma' 99,8 % għall-Artikolu 2 1 6 "Materjal ta' trasport". F'dak li jirrigwarda l-Artikolu 2 1 2, parti mis-sottoimplementazzjoni tal-approprjazzjonijiet seħħ minħabba l-fatt li 3 mid-19-il imħallef addizzjonali fil-Qorti Ġenerali ma kinux għadhom ġew innominati mill-Istati Membri fit-tmiem tas-sena 2016. Min-naħa l-oħra, kien previst li l-Parlament Ewropew jikkonkludi fl-2016 kuntratt qafas interistituzzjonali ġdid għall-għamara, bi prezzijiet stmati ogħla. Madankollu, il-Parlament Ewropew iddeċieda li jestendi l-kuntratt qafas eżistenti, bi prezzijiet irħas minn dawk fil-previżjonijiet tal-baġit. F'dak li jirrigwarda l-Artikolu 2 1 4 "Tagħmir u installazzjonijiet tekniċi", għandu jiġi indikat, minn naħa, li, fil-kuntest tat-tisħiħ tal-miżuri ta' sigurtà, il-baġit emendatorju 3/2016 żied l-approprjazzjonijiet fi ħdan dan l-artikolu b'EUR 160 000, meta mqabbla mal-ammont tal-baġit inizjali tas-sena 2016, sabiex jinxtara tagħmir ta' sigurtà addizzjonali. Min-naħa l-oħra, għandu jiġi indikat it-tisħiħ b'EUR 110 000 lejn l-istess Artikolu 2 1 4, provenjenti mill-Intestatura 2 7 4 1 "Pubblikazzjonijiet ta' natura ġenerali", sabiex issir is-sostituzzjoni ta' magni tad-dipartiment tal-istampar ta' dokumenti tal-Istituzzjoni. F'dan ir-rigward, l-ammont finali użat għax-xiri ta' dawn il-magni kien inqas minn dak inizjalment previst (bilanċ pożittiv ta' EUR 66 000 meta imqabbel mat-talba trażmessa lill-awtorità tal-baġit). Fl-aħħar nett, il-wasla tardiva tal-baġit emendatorju (tmiem Ottubru) ma ppermettix li jitwettaq ix-xiri kollu previst qabel it-tmiem tas-sena (bilanċ pożitiv ta' madwar EUR 40 000). Fir-rigward tal-Artikolu 2 1 6, il-wasla gradwali tal-imħallfin addizzjonali fil-Qorti Ġenerali u l-fatt li tlieta minn dawn l-imħallfin ma kinux għadhom inħatru ppermetta tnaqqis tal-ispejjeż ta' kiri ta' karozzi uffiċjali, li jispjega l-bilanċ pożittiv ta' approprjazzjonijiet ikkonstatati. Intużaw EUR 1 157 473 mill-approprjazzjonijiet definittivi ta' dan il-kapitolu, li kienu jammontaw għal EUR 1 460 500, jiġifieri rata ta' implementazzjoni ta' 79,3 % fl-2016 (96 % fl-2015). Huwa utli li jiġi indikat: in-nefqa tal-Artikolu 2 3 0 "Kartolerija, provvisti għall-uffiċċji u oġġetti oħra għall-konsum", ammontat għal EUR 694 000 fl-2016 (implementazzjoni tal-approprjazzjonijiet kollha bħal fl-2015). in-nefqa tal-Artikolu 2 3 1 "Oneri Finanzjarji" ammontat għal EUR 10 088 fl-2016 (rata ta' implementazzjoni ta' 20,18 % meta mqabbla ma' 48,1 % fl-2015). Fil-fatt, fl-2016, ir-riskju li jkollhom jitħallsu rati ta' interessi negattivi fuq il-kont kurrenti tal-Istituzzjoni ma mmaterjalizzax ruħu. Il-bilanċ baġitarju pożittiv ikkonstatat ma kienx is-suġġett ta' trasferiment ta' approprjazzjonijiet lejn intestaturi oħra tal-baġit, kuntrarjament għall-2015. in-nefqa tal-Artikolu 2 3 2 "Spejjeż legali u danni" ammontat għal EUR 14 150 fl-2016 (rata ta' implementazzjoni ta' 20,21 % meta mqabbla ma' 24,8 % fl-2015). Fil-fatt, għall-2016 kien ġie kkunsidrat neċessarju li tiġi prevista żieda tal-approprjazzjonijiet fuq din l-intestatura sabiex jitħallsu spejjeż u onorarji ta' avukat fil-kuntest ta' kawżi għad-danni ppreżentati kontra l-Qorti tal-Ġustizzja għal ksur tal-prinċipju ta' terminu raġonevoli ta' deċiżjoni mill-Qorti Ġenerali. Fl-aħħar nett, l-approprjazzjonijiet previsti fuq din l-intestatura ntużaw biss parzjalment. in-nefqa tal-Artikolu 2 3 6 "Posta", ammontat għal EUR 111 000 (rata ta' implementazzjoni ta' 52,9 % meta mqabbla ma' 91,7 % fl-2015). It-tnaqqis sinjifikattiv tal-ispejjeż fuq dan l-artikolu (– 28 % meta mqabbel mal-2015) huwa r-riżultat tal-użu dejjem jiżdied ta' e-Curia (li jillimita b'mod kunsiderevoli l-bżonnijiet ta' spedizzjoni ta' ittri reġistrati). in-nefqa tal-Artikolu 2 3 8 "Spejjeż oħra ta' natura amministrattiva" ammontat għal EUR 328 236 fl-2016 (rata ta' implementazzjoni ta' 75,2 % meta mqabbla ma' 93,1 % fl-2015). Għandu jingħad ukoll li parti mill-approprjazzjonijiet ta' dan l-artikolu huma intiżi li jiffavorixxu politika ta' mobbiltà tal-persunal tal-Qorti tal-Ġustizzja li tirrispetta iktar l-ambjent kemm biex persuna tmur ix-xogħol kif ukoll sabiex isir ċaqliq matul ix-xogħol bejn id-diversi binjiet tal-Istituzzjoni. Dan il-baġit jippermetti li jiġi osservat il-ftehim konkluż mal-Belt tal-Lussemburgu għall-użu tan-netwerk urban ta' karozzi tal-linja mill-persunal tal-Istituzzjoni. L-ammont finalment dovut, fuq il-bażi tal-istimi l-ġodda tal-Belt tal-Lussemburgu, kien inqas mill-istima inizjali ta' EUR 20 000. Għandu jiġi nnotat ukoll sottoimplementazzjoni sinjifikattiva ta' madwar EUR 40 000 fin-nefqa marbuta mar-rilokazzjonijiet, li kienu inqas minn dawk inizjalment previsti. Intużaw madwar EUR 498 004 mill-approprjazzjonijiet definittivi ta' dan il-kapitolu, li kienu jammontaw għal EUR 521 500, jiġifieri rata ta' implementazzjoni tal-approprjazzjonijiet ta' 95,5 % meta mqabbla ma' 87,45 % fl-2015, bl-esklużjoni tal-parti tal-ex Artikolu 2 5 6 "Spejjeż ta' informazzjoni u ta' parteċipazzjoni f'laqgħat pubbliċi", li kien ikopri spejjeż marbuta mal-informazzjoni/komunikazzjoni li fl-2016 ġew inklużi fi ħdan il-Partita 2 7 4 2 "Spejjeż oħra ta' informazzjoni" tal-Kapitolu 2 7. Wara li tkun twettqet din il-korrezzjoni sabiex iċ-ċifri jsiru paragunabbli, iż-żieda tal-ispejjeż fil-Kapitolu 2 5 bejn l-2016 u l-2015 hija ta' +10,76 %. Iż-żieda tar-rata ta' implementazzjoni tal-approprjazzjonijiet hija dovuta għan-numru ikbar ta' avvenimenti organizzati fl-2016. Għandha titfakkar in-natura neċessarjament iktar każwali tan-nefqa ta' dan il-kapitolu ddedikat, fil-biċċa l-kbira, għall-manifestazzjonijiet protokollari u għaż-żjarat uffiċjali tal-Qorti tal-Ġustizzja, għas-seminars kif ukoll għaż-żjarat ta' studju u ta' informazzjoni li fir-rigward tagħhom il-Qorti tal-Ġustizzja mhux dejjem għandha l-inizjattiva, jew il-kontroll tal-organizzazzjoni. Intużaw EUR 2 477 929 mill-approprjazzjonijiet definittivi ta' dan il-kapitolu, li kienu jammontaw għal EUR 2 587 500, jiġifieri rata ta' implementazzjoni ta' 95,8 % meta mqabbla ma' 99,7 % fl-2015. L-approprjazzjonijiet ta' dan il-kapitolu huma mqassma f'żewġ artikoli tal-baġit: in-nefqa tal-Artikolu 2 7 2 "Spejjeż ta' dokumentazzjoni, ta' bibljoteka u ta' arkivjar", li ammontat għal EUR 1 545 734 fl-2016 (rata ta' implementazzjoni ta' 100 % bħal fl-2015). Fl-2016, dan l-artikolu jinkludi wkoll in-nefqa tal-Qorti tal-Ġustizzja li tirrigwarda l-arkivji storiċi tagħha, iddepożitati fi Firenze, nefqa stmata ta' EUR 120 000 kull sena (ara l-punt 2.2.4). Dan l-aħħar ammont ġie ttrasferit mill-Artikolu 2 7 4; in-nefqa tal-Artikolu 2 7 4 "Produzzjoni u pubblikazzjoni", li ammontat għal EUR 932 195 fl-2016, li minnha madwar 16 % tikkorrispondi għan-nefqa tal-Partita l-ġdida 2 7 4 2 "Spejjeż oħra ta' informazzjoni". Bħalma ġie spjegat fil-punt 3.2.4, l-infiq kopert fl-2016 mill-Partita 2 7 4 2 kien inkluz fl-2015 fl-ex Artikolu 2 5 6 tal-Kapitolu 2 5, li tħassar fl-2016. Għalhekk, bl-esklużjoni tan-nefqa tal-partita l-ġdida 2 7 4 2, il-bqija tan-nefqa fi ħdan dan l-artikolu żdiedet fl-2016 bi +23,5 % meta mqabbla mal-istess tip ta' nfiq tas-sena 2015. Barra minn hekk, l-approprjazzjonijiet ta' dan l-artikolu jiffinanzjaw il-Ġabra tal-Ġurisprudenza tal-qrati tal-Qorti tal-Ġustizzja. F'dan ir-rigward, l-effett tal-metodu l-ġdid ta' pubblikazzjoni elettronika tal-ġurisprudenza, li huwa iktar ekonomiku mill-pubblikazzjonijiet tradizzjonali stampati, jispjega t-tnaqqis tan-nefqa fl-2016, kif ukoll il-bilanċ pożittiv ta' approprjazzjonijiet li seta' jiġi lliberat fuq dan l-artikolu, li ppermettew it-twettiq taż-żewġ rinforzi diġà msemmija: minn naħa, trasferiment wieħed ta' approprjazzjonijiet ta' EUR 120 000 lejn l-Artikolu 2 7 2 għall-finanzjament tal-arkivji storiċi tal-Qorti tal-Ġustizzja u, min-naħa l-oħra, trasferiment ieħor ta' approprjazzjonijiet ta' EUR 110 000 lejn l-Artikolu 2 1 4 tal-Kapitolu 2 1 sabiex jiġu sostitwiti l-magni fid-dipartiment tal-istampar ta' dokumenti tal-Istituzzjoni. Fl-aħħar nett, l-approprjazzjonijiet tal-Artikolu 2 7 4 komplew ikopru wkoll l-ispejjeż għall-editjar tar-Rapport Annwali tal-Qorti tal-Ġustizzja kif ukoll il-materjal ta' informazzjoni (opuskoli, fuljetti u materjal multimedjatiku ieħor) intiż għat-tipi differenti ta' viżitaturi. Għandu jiġi enfasizzat li l-ammont ta' din in-nefqa huwa identiku għal dak tas-sena 2015. L-ammont definittiv tal-baġit tat-Titolu 3 jinkludi biss l-approprjazzjonijiet tal-Kapitolu 3 7 għall-Partita 3 7 1 0 "Spejjeż ġudizzjarji". Għas-sena 2016, dawn l-approprjazzjonijiet jammontaw għal EUR 59 000 u ntużaw madwar EUR 7 000, jiġifieri rata ta' implementazzjoni ta' 11,9 % (56,3 % fl-2015). Din hija nefqa, koperta mill-Istituzzjoni, imwettqa fil-kuntest tal-assistenza ġudizzjarja mogħtija lill-partijiet f'kawża, li tkopri l-onorarji ta' avukati u spejjeż oħra. Il-previżjoni tagħha hija diffiċli u din hija r-raġuni għalfejn il-livell tal-implementazzjoni tal-baġit tvarja ħafna skont is-snin. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jirrigwardaw il-persuni marbuta mal-istituzzjoni Proprjetà immobbli u spejjeż relatati Informatika, tagħmir u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjar, produzzjoni u pubblikazzjoni Spejjeż partikolari ta' ċerti istituzzjonijiet u ta' ċerti korpi